ରାଣୀ ରାମପାଲ
ରାଣୀ ରାମପାଲ (ଜନ୍ମ ୪ ଡିସେମ୍ବର ୧୯୯୪) ଜଣେ ଭାରତୀୟ ଫିଲ୍ଡ ହକି ଖେଳାଳି । ୧୫ ବର୍ଷ ବୟସରେ ସେ ଜାତୀୟ ଦଳର ସର୍ବକନିଷ୍ଠ ଖେଳାଳି ଭାବେ ୨୦୧୦ ବିଶ୍ୱକପରେ ଅଂଶଗ୍ରହଣ କରିଥିଲେ । ସେ ବିଦ୍ୟାଳୟ ଶିକ୍ଷା ସମାପ୍ତ କରିଥିଲେ ମଧ୍ୟ ଅଭ୍ୟାସ ଏବଂ ମ୍ୟାଚରେ ଅଂଶଗ୍ରହଣ ଜନିତ ବ୍ୟସ୍ତତା ହେତୁ ସ୍ନାତକ ଡିଗ୍ରୀ ପାଇବାରେ ସକ୍ଷମ ହୋଇନଥିଲେ । ସେ ନିଜ ଦଳରେ ଫରୁଆର୍ଡ଼ ଖେଳନ୍ତି । ସେ ୨୧୨ଟି ଆନ୍ତର୍ଜାତୀୟ ମ୍ୟାଚ ଖେଳି ୧୩୪ ଗୋଲ ସ୍କୋର ଲାଭକରିଛନ୍ତି । ଅଧୁନା ସେ ଭାରତୀୟ ମହିଳା ହକି ଦଳ ପାଇଁ ଅଧିନାୟିକା ଭାବେ କାର୍ଯ୍ୟକରନ୍ତି । ସେ ଜଣେ ଷ୍ଟ୍ରାଇକର ଭାବରେ ମଧ୍ୟ ଜଣାଶୁଣା ଏବଂ ପ୍ରାୟତଃ ମିଡ୍ ଫିଲ୍ଡର ଡବଲ୍ସ ହୋଇ ଖେଳନ୍ତି । ୨୦୨୦ରେ ଭାରତ ସରକାର ତାଙ୍କୁ ପଦ୍ମଶ୍ରୀ ସମ୍ମାନରେ ସମ୍ମାନିତ କରିଥିଲେ ।

ପ୍ରାରମ୍ଭିକ ଜୀବନ 
ରାଣୀ ୧୯୯୪ ଡିସେମ୍ବର ୪ରେ ହରିୟାଣାର କୁରୁକ୍ଷେତ୍ର ଜିଲ୍ଲାର ଶାହାବାଦ ମାର୍କଣ୍ଡରେ ଜନ୍ମଗ୍ରହଣ କରିଥିଲେ । ତାଙ୍କ ପିତା ସେଠାରେ ଏକ ଠେଲାବାଲା ଭାବରେ କାମ କରନ୍ତି । ସେ ୬ ବର୍ଷ ବୟସ ବେଳୁ ସହରର ହକି ଦଳରେ ନାମ ଲେଖାଇଥିଲେ । ଆରମ୍ଭରେ ତାଙ୍କ ଦକ୍ଷତା ଉପରେ ପ୍ରଶ୍ନ କରାଯାଇଥିଲା କିନ୍ତୁ ପରେ ସେ ତାଙ୍କ ତାଲିମଦାତାଙ୍କୁ ନିଜ ସାମର୍ଥ୍ୟ ଦେଖାଇଥିଲେ । ସେ ୨୦୦୩ରେ ଫିଲ୍ଡ ହକି ଖେଳିବା ଆରମ୍ଭ କରିଥିଲେ ଏବଂ ଦ୍ରୋଣାଚାର୍ଯ୍ୟ ପୁରସ୍କାର ପ୍ରାପ୍ତ ବଳଦେବ ସିଂଙ୍କ ଅଧୀନରେ ଶାହାବାଦ ହକି ଏକାଡେମୀରେ ତାଲିମ ନେଇଥିଲେ । ସେ ପ୍ରଥମେ ଗୋୱାଲିୟରରେ ଜୁନିୟର ନ୍ୟାସନାଲକୁ ଏବଂ ଚଣ୍ଡୀଗଡ଼ ସ୍କୁଲ ନ୍ୟାସନାଲରେ ନ୍ୟାସନାଲକୁ ଆସିଥିଲେ । ପରେ ତାଙ୍କୁ ଜାତୀୟ ଦଳରେ ଭର୍ତ୍ତି କରାଯାଇଥିଲା । ମାତ୍ର ୧୪ ବର୍ଷ ବୟସରେ ସିନିୟର ଇୟର ପ୍ରଥମ କରି ଯୋଗ ଦେଇ ସେ ଭାରତୀୟ ମହିଳା ହକି ଦଳରେ ସର୍ବକନିଷ୍ଠ ଖେଳାଳି ହୋଇଥିଲେ । ତାଙ୍କ ପରିବାର ତାଙ୍କୁ ଆର୍ଥିକ ସହାୟତା କରିବାରେ କଷ୍ଟ ଭୋଗିବାରୁ ସେ ବୃତ୍ତିଗତ ଭାବରେ ଖେଳିବା ଆରମ୍ଭ କଲା ପରେ ବେସରକାରୀ କ୍ରୀଡ଼ା ସଂଗଠନ ଗୋସ୍ପୋର୍ଟସ୍ ଫାଉଣ୍ଡେସନ ତାଙ୍କୁ ଆର୍ଥିକ ଏବଂ ଅନ୍ୟାନ୍ୟ ସହାୟତା ପ୍ରଦାନ କରିଥିଲା । ୩୬ ବର୍ଷ ପରେ ଭାରତୀୟ ମହିଳା ଫିଲ୍ଡ ହକି ଦଳ ୨୦୧୬ ରିଓ ଅଲିମ୍ପିକ୍ସ ପାଇଁ ଯୋଗ୍ୟତା ଅର୍ଜନ କରିଥିବା ବେଳେ ଦଳର ଅଂଶ ଥିଲେ ।

ଆଧାର 

୧୯୯୪ ଜନ୍ମ
ଜୀବନ୍ତ ଲୋକ
ଭାରତୀୟ ମହିଳା ଫିଲ୍ଡ ହକି ଖେଳାଳି
ଏକବିଂଶ ଶତାବ୍ଦୀର ଭାରତୀୟ ମହିଳା
ଏକବିଂଶ ଶତାବ୍ଦୀର ଭାରତୀୟ ଲୋକମାନେ
ଫିଲ୍ଡ ହକିରେ ଏସୀୟ କ୍ରୀଡ଼ା ପଦକ ବିଜେତା
ଭାରତ ପାଇଁ ଏସୀୟ କ୍ରୀଡ଼ା ରୌପ୍ୟ ପଦକ ବିଜେତା
ଭାରତ ପାଇଁ ଏସୀୟ କ୍ରୀଡ଼ା ବ୍ରୋଞ୍ଜ ପଦକ ବିଜେତା
ମହିଳା ଫିଲ୍ଡ ହକି ଫରୱାର୍ଡ
୨୦୧୦ ଏସୀୟ କ୍ରୀଡ଼ାରେ ଫିଲ୍ଡ ହକି ଖେଳାଳି
୨୦୧୪ ଏସୀୟ କ୍ରୀଡ଼ାରେ ଫିଲ୍ଡ ହକି ଖେଳାଳି
୨୦୧୪ ରାଜ୍ୟଗୋଷ୍ଠୀ କ୍ରୀଡ଼ାରେ ଫିଲ୍ଡ ହକି ଖେଳାଳି
୨୦୧୬ ସମର ଅଲିମ୍ପିକ୍ସରେ ଫିଲ୍ଡ ହକି ଖେଳାଳି
୨୦୨୦ ସମର ଅଲିମ୍ପିକ୍ସରେ ଫିଲ୍ଡ ହକି ଖେଳାଳି
୨୦୧୮ ଏସୀୟ କ୍ରୀଡ଼ାରେ ଫିଲ୍ଡ ହକି ଖେଳାଳି
ହରିୟାଣାର ଫିଲ୍ଡ ହକି ଖେଳାଳି
୨୦୧୪ ଏସୀୟ କ୍ରୀଡ଼ାରେ ପଦକ ବିଜେତା
୨୦୧୮ ଏସୀୟ କ୍ରୀଡ଼ାରେ ପଦକ ବିଜେତା
ଭାରତର ଅଲିମ୍ପିକ୍ ଫିଲ୍ଡ ହକି ଖେଳାଳି
ହରିୟାଣାର କ୍ରୀଡ଼ାବିତ
କ୍ରୀଡ଼ାରେ ପଦ୍ମଶ୍ରୀପ୍ରାପ୍ତ ବ୍ୟକ୍ତି
ରାଜୀବ ଗାନ୍ଧୀ ଖେଳ ରତ୍ନ ପ୍ରାପ୍ତକର୍ତ୍ତା
ଭାରତ ପାଇଁ ରାଜ୍ୟଗୋଷ୍ଠୀ କ୍ରୀଡ଼ା ପ୍ରତିଯୋଗୀ